,

**ОБЩИНА ПЕТРИЧ, ОБЛАСТ БЛАГОЕВГРАД, РЕПУБЛИКА БЪЛГАРИЯ**

2850 Петрич, ул.“Цар Борис III” № 24, тел.: +359(0)745 69112, факс: +359(0)745 62090

e-mail: oa\_petrich@mbox.contact.bg, www.petrich.egov.bg



**ТЕХНИЧЕСКА СПЕЦИФИКАЦИЯ**

**Обект на поръчката:**  Предоставяне на услуги

**Предмет на поръчката: „**Изготвяне на инвестиционни проекти във фаза „работен проект“ за реконструкция и/или рехабилитация на общински пътища и улици в населените места в община Петрич, включително съоръженията и принадлежностите към тях, необходими за кандидатстване по Програмата за развитие на селските райони 2014-2020 или други източници на финансиране“

Възлагането на обществената поръчка ще се проведе по реда на глава двадесет и шеста от ЗОП, чрез обява за събиране на оферти.

**Възложител:** Кметът на Община Петрич

**Адрес на Възложителя:** гр.Петрич, ул.”Цар Борис ІІІ”№24

**Общи изисквания**

С настоящите работни спецификации и заданията за проектиране към тях са определени изискванията на Възложителя към обхвата, техническите характеристики и решения за изпълнение на обществена поръчка с предмет **„Изготвяне на инвестиционни проекти във фаза „работен проект“ за реконструкция и/или рехабилитация на общински пътища и улици в населените места в община Петрич, включително съоръженията и принадлежностите към тях, необходими за кандидатстване по Програмата за развитие на селските райони 2014-2020 или други източници на финансиране“** – обособена в четири позиции:

* Обособена позиция № 1: Изготвяне на инвестиционен проект във фаза „работен проект“за рехабилитация и реконструкция в отделни участъци на път BLG1166 (ІІІ – 198, Петрич – Първомай) – Коларово – Ключ – Габрене – ІІІ – 198, община Петрич включително съоръженията и принадлежностите към тях;
* Обособена позиция № 2: Изготвяне на инвестиционен проект във фаза „работен проект“за реконструкция на път BLG3164 (ІІІ – 198, Петрич – Беласица – Коларово, община Петрич, ведно с връзки с пътища BLG 1166 и ІІІ-198 включително съоръженията и принадлежностите към тях;
* Обособена позиция № 3: Изготвяне на инвестиционен проект във фаза „работен проект“за реконструкция и рехабилитация на улици в с. Първомай, община Петрич за следните обекти – улица „Хоризонт”, ул. „Яне Сандански”, ул. „Опълченска”, ул. „Младост” и част от улица „Антон Попов” включително съоръженията и принадлежностите към тях;
* Обособена позиция № 4: Изготвяне на инвестиционен проект във фаза „работен проект“за реконструкция и рехабилитация на улици в с. Марикостиново, община Петрич за следните обекти – улица „Марица”, ул. „Асен Златаров”, ул. „Братя Миладинови” включително съоръженията и принадлежностите към тях.

Участниците следва внимателно да проучат този документ, заедно с всички отнасящи се към него материали. Техническото предложение на участниците трябва да отговаря на всички изисквания на нормативната уредба и изискванията на възложителя, посочени по-долу.

**Изисквания за изготвяне на инвестиционните проекти**

При изпълнение на поръчката да се спазват разпоредбите на действащото законодателство в Република България, относимо към предмета на поръчката най-малко, но без да се ограничава до следните нормативни актове:

* [Закон за устройство на територията](http://lex.bg/laws/ldoc/2135163904) (ЗУТ, обн. ДВ, бр. 1 от 02 януари 2001 г., посл. изм. и доп. ДВ. бр.101 от 22 декември 2015г.) и подзаконовата уредба, включително относно техническите норми и правилата за проектиране:
  + Наредба № 1 от 30.07.2003 г. за номенклатурата на видовете строежи (Наредба № 1, обн. ДВ, бр. 72 от 15 август 2003г., изм. и доп. ДВ. бр.98 от 11 декември 2012г.),
  + Наредба № 2 от 31 юли 2003 г. за въвеждане на строежите в Република България и минимални гаранционни срокове за изпълнени строителни и монтажни работи, съоръжения и строителни обекти (Наредба № 2, обн. ДВ, бр. 72 от 15 август 2003 г., изм. и доп. ДВ, бр. 49 от 15 юни 2005 г.)
  + Наредба № 3 от 31.07.2003 г. за съставяне на актове и протоколи по време на строителството (Наредба № 3, обн. ДВ, бр. 72/15.08.2003 г., изм. ДВ, бр. 29 от 07 април.2006 г.),
  + Наредба № 4 от 21 май 2001 г. за обхвата и съдържанието на инвестиционните проекти (Наредба № 4, обн. ДВ. бр.51 от 5 юни 2001г., посл. изм. ДВ. бр.13 от 17 февруари 2015г.).
  + Наредба № 3 от 09 ноември 1994 г. за контрол и приемане на бетонни и стоманобетонни конструкции и Норми за проектиране на бетонни и стоманобетонни конструкции (обн., ДВ, бр. 17 от 1987 г., посл. изм. ДВ, бр. 58 от 27 юни 2008 г.);
  + Наредба № 1 от 26 май 2000 г. за проектиране на пътища (Обн. ДВ. бр.47 от 9 Юни 2000г., изм. ДВ. бр.102 от 20 Декември 2005г.)
  + Наредба № РД-02-20-19 от 29 декември 2011 г. за проектиране на строителните конструкции на строежите чрез прилагане на европейската система за проектиране на строителни конструкции (Обн. ДВ. бр.2 от 6 януари 2012г., посл. попр. ДВ. бр.3 от 13 януари 2015г.);
  + Наредба № РД-02-20-2 от 27 януари 2012 г. за проектиране на сгради и съоръжения в земетръсни райони (Обн., ДВ, бр. 13 от 2012 г.; попр., бр. 17 и 23 от 2012 г.);
  + Наредба № Iз-1971 от 2009 г. за строително-работен правила и норми за осигуряване на безопасност при пожар (Обн., ДВ, бр. 96 от 2009 г., посл. изм., бр. 8 от 2015 г.);
  + Наредба № 2 от 29 юни 2004 г. за планиране и проектиране на комуникационно-транспортните системи на урбанизираните територии (Обн., ДВ, бр. 86 от 2004 г.; попр., ДВ. бр. 93 от 2004 г.);
  + Наредба № 18 oт 23 юли 2001 г. за сигнализация на пътищата с пътни знаци (Обн. ДВ, бр. 73 от 21 август 2001г., посл. изм. и доп. бр. ДВ.109 от 14 декември 2004г.);
  + Наредба № 3 от 16 август 2010 г. за временна организация и безопасност на движението при извършване на строителни и монтажни работи по пътищата и улиците (Обн. ДВ. бр.74 от 21 септември 2010г., изм. и доп. ДВ. бр.34 от 12 Май 2015г.).
* [Закон за техническите изисквания към продуктите](http://lex.bg/en/laws/ldoc/2134683136) (ЗТИП, Обн. ДВ. бр.86 от 01 октомври 1999г., посл. изм. ДВ. бр.101 от 22 декември 2015г.) и Наредба за съществените изисквания към строежите и оценяване на съответствието на строителните продукти (Обн. ДВ. бр.106 от 27 Декември 2006г., посл. изм. ДВ. бр.60 от 22 Юли 2014г.)
* [Закон за здравословни и безопасни условия на труд](http://lex.bg/laws/ldoc/2134178305) (ЗЗБУТ, Обн. ДВ. бр.124 от 23 декември 1997г., посл. изм. и доп. ДВ. бр.79 от 13 октомври 2015г.) и подзаконовата уредба:
  + Наредба № 3 от 14.05.1996 г. за инструктажа на работниците и служителите по безопасност, хигиена на труда и противопожарна охрана;
  + Наредба № 4 от 2.08.1995 г. за знаците и сигналите за безопасност на труда и противопожарна охрана;
  + Наредба № 2 от 22.03.2004 г. за минималните изисквания за здравословни и безопасни условия на труд при извършване на строителни и монтажни работи;
* [Закон за управление на отпадъците](http://lex.bg/laws/ldoc/2135472222) (ЗУО, обн. ДВ, бр. 53 от 13 юли 2012 г.), и Наредба за управление на строителните отпадъци и за влагане на рециклирани строителни материали (обн. ДВ, бр. 89 от 13 ноември 2012 г.).

Изпълнителят ще изпълнява функциите на проектант по смисъла на чл. 162 от ЗУТ. Избраният изпълнител трябва да изработи инвестиционни проекти за всяка дейност във фаза „работен проект” по всички проектни части въз основа на които може да се направи оценка за съответствие с изискванията на чл. 169, ал. 1 и 3 от ЗУТ и да се изпълни строежа. Изпълнителят трябва да състави и остойности подробни количествени сметки (съгласно чл. 21, ал. 3 от Наредба № 4), които са необходими за определяне на допустимите разходи по проекта. Също така изпълнителят трябва да състави работен спецификации на материалите, влагани в строежа (задължително изискване, съгласно чл. 21, ал. 2).

Инвестиционният проект да се оформи съгласно изискванията на чл.139, ал.3 от ЗУТ и се изготви в обхват и съдържание съгласно Наредба № 4 за обхвата и съдържанието на инвестиционните проекти. Всички документи - графични и текстови, по всички части на инвестиционния проект да бъдат подписани и подпечатани от проектанта на съответната част и съгласувани с подпис от възложителя и от водещия проектант по смисъла на чл. 162, ал. 7. Не се съгласуват с подпис изчисленията, извършени от проектанта по съответната част.

**Приемане на услугите и водене на документация**

Възложителят предоставя на изпълнителя необходимите изходни данни, както и всякаква налична информация, които са необходими за изпълнение на проектантските услуги.

Изпълнителят предава на възложителя встъпителен и окончателен доклад за изпълнение на дейностите, включени в предмета на договора, в съответствие с техническата спецификация.

Изпълнителят предава инвестиционния проект по всички части, определени в техническата спецификация като очаквани резултати от услугите с приемателно-­предавателен протокол/или завежда същите в деловодството на възложителя със съпроводително писмо с обратна разписка. Изпълнителят предава резултатите от услугите в един екземпляр на компютърен носител във вид на файлове във фиксиран формат и един екземпляр на компютърен носител във вид на файлове, годни за обработка със софтуера, с който са създадени, при софтуерна съвместимост с Microsoft Office 2007 или еквивалентен и AutoDesk AutoCAD 10 или еквивалентен.

Възложителят се произнася относно приемането на резултатите от услугите и рекламациите по тях по един от следните начини, като може:

а) Да приеме резултатите услугите като изпълнени с необходимото качество и в срок съгласно условията на Договора;

б) Да констатира пропуски и други недостатъци в резултатите от изпълнението на услугите и да поиска отстраняването им в допълнително договорен срок, но не повече от седем календарни дни;

в) Да откаже мотивирано приемането на услугите в случай на ниско качество и/или несъответствие с договорените условия и да върне на изпълнителя изпратените от него документи.

Становището на възложителя се изготвя и изпраща на изпълнителя в писмена форма в срок три дни от предаването на резултатите от услугите. Изпълнителят се задължава да отстрани пропуски и други недостатъци, констатирани от възложителя в срок съгласно договора. След одобрение от възложителя, изпълнителят предава инвестиционния проект на хартиен носител, в пет оригинални екземпляра и един екземпляр на електронен носител.

**РАЗДЕЛ ІІІ. ТЕХНИЧЕСКО ЗАДАНИЕ ЗА ИЗГОТВЯНЕ НА ИНВЕСТИЦИОННИ ПРОЕКТИ, НЕОБХОДИМИ НА ОБЩИНА ПЕТРИЧ ЗА КАНДИДАТСТВАНЕ ПО ПРОГРАМАТА ЗА РАЗВИТИЕ НА СЕЛСКИТЕ РАЙОНИ 2014-2020**

**1. ЦЕЛ, ЗАДАЧИ И СЪЩЕСТВУВАЩО ПОЛОЖЕНИЕ**

Община Петрич предвижда да се извърши реконструкция и рехабилитация на основните пътни връзки, като ще кандидатства за подпомагане по подмярка 7.2. „Инвестиции в създаването, подобряването или разширяването на всички видове малка по мащаби инфраструктура, включително инвестиции в енергия от възобновяеми източници и спестяване на енергия“ по „Програма за развитие на селските райони 2014-2020г.”.

Съществуващите пътища са в лошо състояние: с намален напречен габарит; конструкция на пътната настилка, неотговаряща на действащите норми за носимоспособност и увеличената интензивност на движение; банкети – липсващи или компрометирани; мостови съоръжения - водостоци, на които не са извършвани ремонти и/или реконструкции от построяването им.

С реконструкцията на пътищата се цели чрез възстановяване и замяна на конструктивни и геометрични елементи и съоръжения и изпълнението на нови такива, с които се увеличават носимоспособността, устойчивостта и трайността на пътя и съоръженията към него, да се подобрят транспортно-експлоатационните качества и се осигурят по-добри условия за удобен, безопасен и икономичен транспорт на пътници и товари.

Аналогична е ситуацията и с уличната мрежа в населените места по отношение на състоянието на настилката, съоръженията и принадлежностите.

Целта на проектите, касаещи улиците, е възстановяване и подобряване на транспортно-експлоатационните качества на улиците, включени в предмета на поръчката, и носимоспособността на съществуващата настилка и на пътното тяло, с оглед осигуряване условия за безопасност на движението, добро отводняване на пътя, комфорт на пътуващите и удължаване на експлоатационния живот на улиците в населените места.

Необходимо е да бъдат изготвени инвестиционни проекти във фаза „работен проект“, включително подробна количествено-стойностна сметка за видовете строителни и монтажни работи, както и работен спецификации за възлагане на обществена поръчка. Проектите следва да се изготвят в обхват и съдържание съгласно Наредба № 4 за обхвата и съдържанието на инвестиционните проекти и да се оформи съгласно изискванията на чл. 139, ал. 3 от ЗУТ.

В обхвата на поръчката се включва изработването на следните проекти:

***➀ Инвестиционен проект във фаза „работен проект“ за Рехабилитация и реконструкция в отделни участъци на път BLG 1166 (III - 198, Петрич – Първомай) - Коларово - Ключ - Габрене - III – 198, община Петрич;***

Пътят с. Първомай – с. Габрене – ГКПП „Златарево“ с дължина 21,1 км е разположен в централно западната част на общината. Отклонява се от републиканската пътна мрежа, от път III – 198 при с. Първомай, минава под пл. Беласица и свързва селата Коларово, Самуилово, Яворница, Скрът, Ключ, Габрене и отклоненията за селата Беласица и Камена и се свързва отново с път III – 198 при ГКПП „Златарево“. Този път свързва най-много населени места, затова поддържането му е от изключително значение за голяма част от населението на община Петрич.

Настилката на пътя е изцяло асфалтобетонова, на места е с новоположен асфалтобетон, останалата част е с износена настилка с множество разрушения, единични и мрежовидни пукнатини и нарушена равност. Банкетите и отводнителните канали са неподдържани и са обрасли с растителност.

Необходимо е изготвяне на инвестиционен проект във фаза „работен проект“ за Рехабилитация и реконструкция в отделни участъци на път BLG 1166 (III - 198, Петрич – Първомай) - Коларово - Ключ - Габрене - III – 198, община Петрич, който да предвижда рехабилитация на пътя, подобряване на системата за отводняване на пътя, да се предвиди основен ремонт на водостоци и мостови съоръжения, за да се увеличат носимоспособността, устойчивостта и трайността на пътя и съоръженията към него, да се подобрят транспортно-експлоатационните качества и се осигурят по-добри условия за удобен, безопасен и икономичен транспорт на пътници и товари.

***➁ Инвестиционен проект във фаза „работен проект“ за Реконструкция на път BLG 3164 (III - 198) - Петрич - Беласица - Коларово, община Петрич, ведно с връзки с пътища BLG 1166 и III - 198;***

Пътят BLG 3164 (III - 198) - Петрич - Беласица - Коларово с дължина 10,5 км, е разположен в подножието на пл. Беласица и свързва западната част на гр. Петрич и селата Беласица и Коларово. Обслужва земеделски земи, ниви и градини. Пътя е от голямо значение за развитието на този отрасъл в региона, защото той свърза урбанизираните територии на гр. Петрич и селата със земеделските земи, също и с други местни пътища. С оглед на това - поддържането му има голямо икономическо значение за населението.

Необходимо е изготвяне на инвестиционен проект във фаза „работен проект“ за Реконструкция на път BLG 3164 (III - 198) - Петрич - Беласица - Коларово, община Петрич, ведно с връзки с пътища BLG 1166 и III - 198, община Петрич, който да предвижда рехабилитация на пътя, подобряване на системата за отводняване на пътя, да се предвиди основен ремонт на водостоци и мостови съоръжения, възстановяване на оптималните връзки на този път с пътищата от републиканската пътна мрежа, за да се увеличат носимоспособността, устойчивостта и трайността на пътя и съоръженията към него, да се подобрят транспортно-експлоатационните качества и се осигурят по-добри условия за удобен, безопасен и икономичен транспорт на пътници и товари.

***➂ Инвестиционен проект във фаза „работен проект“ за Реконструкция и рехабилитация на улици в с. Първомай, община Петрич за следните обекти - улица „Хоризонт“; улица „Яне Сандански”, улица „Опълченска”, улица „Младост” и част от улица „Антон Попов”;***

Има изготвено геодезично заснемане в обхвата на предвидените за проектиране улици.

***➃ Инвестиционен проект във фаза „работен проект“ за Реконструкция и рехабилитация на улици в . Марикостиново, община Петрич за следните обекти - улица „Марица“; улица „Асен Златаров”, улица „Братя Миладинови”;***

Има изготвено геодезично заснемане в обхвата на предвидените за проектиране улици.

**2. ИЗИСКВАНИЯ КЪМ ПРОЕКТНОТО РЕШЕНИЕ**

**Изисквания към част „Пътна“**

*☞ Геометрично решение на трасето в план*

Техническото решение в план да съвпада със съществуващото ситуационно развитие на пътищата и улиците. При съществуващо ситуационно положение без преходни криви се допуска проектирането на кръгови криви без същите да се ракордират с преходни криви.

При проектите за пътища относно нивелетата на пътя, ако е необходима промяна на места, да бъде съобразена с котите на съществуващите пътища по трасето на пътя. Да се предвиди монтиране на еластични метални предпазни огради по трасето от пътя, където е необходимо тяхното приложение. Да се предвидят отводнителни съоръжения за отвеждане на повърхностните води от пътното платно. По преценка на проектанта да се да се предвидят укрепителни конструкции на пътното платно, където е необходимо тяхното изпълнение.

При проектите за улици е възможно да се предвидят уширения на габарита на улиците, в рамките на съществуващия обхват и действащата улична регулация.

При променливи ширини на уличната настилката в правите участъци или в циркулярните криви да се приеме една постоянна ширина за даден участък, кратна на 0,25 м, максимално близка до съществуващата.

Всички главни точки, пикетните точки по приетата ос и тези в техните сечения на настилката и обхвата да бъдат изчислени с координати, обвързани с опорния полигон.

*☞ Ситуационно и нивелетно решение*

За пътища:

Реконструкцията на пътя да е съобразена с Наредба №1 от 26.05.2000 г за проектиране на пътища при следните изисквания:

1.Проектна скорост Vпр=40 км/ч.

2.Габарит на пътя Г8 - III клас, местни пътища

3.Интензивност на автомобилното движение 4500 мпс/24h.

За улици:

Участъците да се проектират в план и профил с работен елементи /, съответстващи на проектна скорост 30km/h за VБ клас. Не е необходимо разделяне на хомогенни участъци, съгласно Наредба №2 от 29 юни 2004 година за планиране и проектиране на комуникационно-транспортните системи на урбанизираните територии.

Техническото решение в план и профил да съвпада или да бъде близко до съществуващото ситуационно и нивелетно развитие на участъците.

Пикетажът и нивелетата да се водят в теоретичната ос. Точките в ръбовете на настилката да се намират в сечения, перпендикулярни на оста. Координати и коти да се дават в оста и в ръбовете, при запазване на постоянна ширина на настилката и в сервитута на улиците.

Съществуващата ширина на пътното платно да е минимум 6 м., ако има бордюри. В отделни участъци при недостатъчна ширина на съществуващата, минималната широчина на пътното платно да бъде минимум 4,5 м. При възможност, ширината на настилката може да бъде приведена в съответствие с Наредба №2 за планиране и проектиране на комуникационно-транспортните системи на урбанизираните територии, чрез уширяването й за сметка на банкетите без направа на насипи или изкопи.

*☞ Възстановяване на пътната настилка*

Да се извърши, ако се налага, допълнително проучване за изясняване на причините за ниската носимоспособност и повредите на пътната настилка в отделни участъци, чрез вземане на сондажни ядки и направа на шурфове, за оценка на физико-механичните и деформационните характеристики на материалите.

За постигане на необходимата носимоспособност, да се определят участъците за локален ремонт, необходимите ремонтни работи и да се предложи технология за изпълнението. За участъци, нуждаещи се от локален ремонт - подмяна на конструкцията на пътната настилка или пътното тяло да се разработят проектни решения. Да се разработят и представят проектни решения на предварителния ремонт на повредите по настилката, преди полагане на основните асфалтови пластове. Проектното решение за локален и предварителен ремонт чрез фрезоване и чрез подмяна на асфалтовите пластове, в участъците с много ниска носимоспособност на настилката, да осигури възстановяване на напречния профил на пътя на ниво съществуваща улица.

*☞ Възстановяване на пътното платно*

Минималните оразмерителни дебелини на асфалтовите пластове, определени в изходните данни, в участъците с много ниска носимоспособност, където е предвидено да се извърши локален ремонт, следва да бъдат гарантирани по цялата дължина на участъка, освен в случаите, когато с локален ремонт се променя общата носимоспособност на подучастъка. В останалите хомогенни участъци, минималните сумарни дебелини могат да бъдат намалени, ако се предвидят съответни мероприятия за повишаване на съществуващата носимоспособност на земната основа и настилка. Същото се отнася и за дебелините на пластовете за подравняване, в случаите, когато се предвидят предварителни ремонтни работи за възстановяване на напречния профил и за подобряване на равността, чрез частично фрезоване и попълване. Във всички случаи с проектното решение трябва да се гарантира постигането на необходимите еластични модули на настилката и се създадат условия за постигане на изискванията за равност.

Нивелетното решение в участъците да се подчинява на един и същи технологичен принцип. При сумарни дебелини на пластовете над 8-10 см по изключение се допускат отклонения в ниво на отделни пикетни точки до 10% от определените дебелини само с мотивирана обосновка на проектното решение за постигане на необходимата носимоспособност.

При доказана необходимост от изравнителни пластове да се даде такова решение, което да осигурява възможност за тяхното непрекъснато полагане на разстояние не по-малко от 100 м. Препоръчва се за участъци, при които се предвижда фрезоване, максималната дълбочина на фрезоване да не бъде по-малка от 1,0-1,5 см.

Съществуващите бордюри (тротоари) да бъдат повдигнати над нивото на ръбовете на пътната настилка. През населените места геометричното решение да се съобрази с околната застройка и да осигури добро отводняване. Проектното решение да предвиди отстраняване на всички констатирани при заснемането на улиците повреди по пътното тяло, малките съоръжения, подпорните и укрепителни стени, отводнителните съоръжения и други предпазни съоръжения.

*☞ Съоръжения и комуникации, собственост на други ведомства*

Да се направи проверка за хоризонтален и вертикален габарит на всички комуникации и съоръжения преминаващи над пътя. При недостатъчен габарит да се изработи проект за достигане на нормативните изисквания, като конкретно се посочат кои са причините за това.

При наличие на подземни съоръжения и комуникации в обхвата на улиците да се предложат решения за предпазването и функционирането им по време на строителството. При необходимост от реконструкция в отделни участъци да се извършат предварителни съгласувания с ведомствата, които ги стопанисват и се изработят проекти, като при изискващи се по-тежки реконструкции да се съгласуват с Възложителя.

Проектите се съгласуват с ведомствата и експлоатационните дружества.

**3. ИЗИСКВАНИЯ ЗА СЪДЪРЖАНИЕТО НА ИНВЕСТИЦИОННИТЕ ПРОЕКТИ**

Задължителни части на проектите са следните:

* част „Пътна“;
* част „Конструктивна“ на съоръжения, ако се налага реконструкция на такива;
* част „Организация и безопасност на движението“ (ПОД и ВОД);
* част „Пожарна безопасност“ (ПБ);
* част „План за безопасност и здраве“ (ПБЗ);
* част „План за управление на строителните отпадъци“ (ПУСО).

Всяка от частите на инвестиционния проект следва да включват:

* Обяснителна записка, включваща информация, която пояснява предлаганите проектни решения, към която се прилагат издадените във връзка с проектирането документи и изходни данни;
* Изчисления, обосноваващи проектните решения и чертежи, по които се изпълняват строителните и монтажните работи;
* Проектосметна документация – спецификации, обобщена и подробни количествени сметки и количествено-стойностни сметки (остойностени количествени сметки).

Обемът и съдържанието на проекта и приложените към него чертежи, следва да удовлетворяват практическото изпълнение на предвидените строителни и монтажни работи.

**Изисквания към съдържанието на част „Пътна“**

Част „Пътна" следва да съдържа:

* + Обяснителна записка с всички необходими изчисления, обосноваващи проектните решения;
  + Ситуация;
  + Надлъжен и напречни профили;
  + Ведомости по видове работи с количества;
  + Вертикална планировка на кръстовищата и площадните зони;
  + План за отводняване и отводнителни съоръжения.

Част „Пътна“ трябва да изяснява съществуващо положение на улиците и проектно решение в ситуация състояние на пътната настилка и пътното тяло, надлъжен и напречен профил, да включва проектни решения относно необходимите локален ремонт на отделни пътни участъци, предварителен ремонт на повредите по настилката, възстановяване на пътната настилка и тип пътно покритие, възстановяване на тротоарите, отводняване и отводнителни съоръжения, сигнализация и маркировка, предпазни съоръжения и съгласувания

При изготвянето следва да бъдат спазени разпоредбите на Наредба № 4 и техническите норми и правилата за проектиране в съответните специализирани закони и подзаконови нормативни актове.

**Изисквания към съдържанието на част „Конструктивна“ (на съоръжения, ако се налага реконструкция на такива)**

Изискването е да се проектират основните ремонти и реконструкции на пътни съоръжения, където е необходимо, като проектирането да се извърши в съответствие с Наредба № Рд-02-20-19 от 29 декември 2011 г. за проектиране на строителните конструкции на строежите чрез прилагане на европейската система за проектиране на строителни конструкции. Част „Конструктивна“ следва да съдържа:

* + Обяснителна записка;
  + Статически схеми и изчисления в съответствие с Наредба № РД-02-20-19 от 29 декември 2011 г.
  + Количествени сметки, в т.ч. на магнитен носител
  + Чертежи

**Изисквания към съдържанието на част „Организация и безопасност на движението“ (ПОД и ВОД)**

Част „Организация и безопасност на движението“ следва да съдържа разработка за постоянна и временна (по време на строителството) организация на движението чрез сигнализация с маркировка и пътни знаци, в съответствие с чл. 129 от Наредба № 4, която да е съобразена с изискванията на Закона за движение по пътищата и правилника за неговото прилагане, както и относимата подзаконова уредба - Наредба № 18 oт 23 юли 2001 г. за сигнализация на пътищата с пътни знаци и Наредба № 3 от 16 август 2010 г. за временна организация и безопасност на движението при извършване на строителни и монтажни работи по пътищата и улиците.

Постоянната организация на движението включва изясняване на въпросите за организацията на движението, мястото на хоризонталната и вертикалната маркировка, сигнализацията на пешеходните пътеки и други елементи на околната инфраструктура. Временната организация на движението включва изясняване на организацията на движение по време на изпълнение на строителните и монтажните работи – подходи на строителната техника, обходни маршрути, начини на сигнализация на работните участъци и др.

Важно: Проектът следва да се съгласува с Направление КАТ - "Пътна полиция" към ОД на МВР - Благоевград.

**Изисквания към съдържанието на част „Пожарна безопасност“**

Част „Пожарна безопасност“ следва да е в обхват и съдържание съгласно Наредба №Із – 1971 от 20 октомври 2009г. за строително – работен правила и норми за осигуряване на безопасност при пожар.

**Изисквания към съдържанието на част „План за безопасност и здраве“ (ПБЗ)**

Част „План за безопасност и здраве“ трябва да съответства на Закона за здравословни и безопасни условия, Наредба № 2 от 22.03.2004 г. за минималните изисквания за здравословни и безопасни условия на труд при извършване на строителни и монтажни работи и всички други действащи нормативни актове относно безопасността и хигиената на труд, техническата и пожарната безопасност при строителство. В плана следва да се конкретизират етапите на изпълнение на строежа и съответните за всеки от тях мерки за безопасност, както и да се направи анализ и идентификация на всички критични работи и предвиждане на необходимите мерки за осигуряване на безопасното им изпълнение.

**Изисквания към съдържанието на част „План за управление на строителните отпадъци“ (ПУСО)**

Част „План за управление на строителните отпадъци“ следва да отговаря на разпоредбите на Закона за опазване на околната среда, Закона за управление на отпадъците и Наредба за управление на строителните отпадъци и за влагане на рециклирани строителни материали. Съгласно изискванията на наредбата, планът за управление на строителни отпадъци следва да включва: общи данни за проекта, описание на предвидените за премахване обекти (ако е приложимо), прогноза за образуваните строителни отпадъци и степента на тяхното материално оползотворяване, прогноза за вида и количеството на продукти от оползотворени отпадъци, които се влагат в строежа и мерки, които ще се предприемат за управление на образуваните отпадъци.